PMIndiaData/PMIndiaSum huggingface dataset:
প্রধান মন্ত্রীনা হান্নগী প্রধান মন্ত্রী অতল বিহারী ভাজপেয়ীবু নীংশিংদুনা পাংথোকপা লাই খুরুম্বগী মীফমদা ৱারোল পীখ্রে

প্রধান মন্ত্রী শ্রী নরেন্দ্র মোদীনা ঙসি নই দিল্লীদা হন্দক্তা লৈখিদ্রবা হান্নগী প্রধান মন্ত্রী শ্রী অতল বিহারী ভাজপেয়ীবু নীশিংদুনা পাংথোকপা লাই খুরুম্বগী মীফম অমদা ৱারোল পীখ্রে। মহাক্না হায়খি মদুদি ঐখোয়গী পুন্সি কয়া কুইনা পুন্সিহনগনি হায়বসি ঐখোয়গী খুত্তা লৈবা নত্তে, অদুবু ঐখোয়গী পুন্সি অসি করম্বা মওংদা ওইহনগনি হায়বদুদি ঐখোয়না লেপচবা ঙম্মি। মহাক্না হায়খি মদুদি অতলজীনা মহাক্কী পুন্সিদা, করম্বা পুন্সি ওইগনি অমসুং মদুগী পান্দম করি ওইগনি হায়বদু উৎখি। মহাক্না হায়খি মদুদি অতলজীনা মিৎকুপ খুদিংমক মীচম মীয়ামগীদমক হিংখি। মথোৎ কারকপদগী হৌনা মহাক্কী হকচাংনা কল্লিঙৈ ফাওবা মহাক লৈবাক অসিগীদমক হিংখি। মহাক্না হায়খি মদুদি অতলজী লৈবাক মচাশিংগীদমক, মহাক্কী ফিদমদুগীদমক অমসুং মীচম মীয়ামগী অনীংবা-অপাম্বা অদুগীদমক হিংখি। প্রধান মন্ত্রীনা হায়খি মদুদি অতলজীনা মহাক্কী অয়াম্বা রাজনীতিগী ওইবা পুন্সি অদু অচেৎপা রাজনীতিগী ৱাখল্লোনগী অপাম্বা খন্নীংঙাই অমত্তা লৈতবা মতম অদুদা লেনখি। মহাক্না হায়খি তোখাইনা তাবগী চৈনা মায়োক্নজরবসু মহাক্না মহাক্কী ফিদমগী মাইকৈদা খোংফম চেৎনা লেপখি। মহাক মতম কুইনা ওপোজিসন্দা লৈখি, অদুবু মহাক্কী ফিদম অদুদি কনানসু শোকপা ঙমখিদে। শ্রী নরেন্দ্র মোদীনা হায়খি মদুদি ভাজপেয়ীজীনা সংসদকী চৎনবী অদুবু ইকাই খুম্নমখি অমসুং তাঞ্জা ফংবগা মহাক্না মীয়ামগী য়াইফনবা মহাক্কী মিৎয়েং অদু চৎনহনবা হৌখি। প্রধান মন্ত্রীনা হায়খি মদুদি মঙোন্দা মিকুপ খুদিংমক্তা “অতল” উবা ফংগনি। প্রধান মন্ত্রীনা হায়খি মদুদি মে ১১, ১৯৯৮দা মহাক্না ন্যুক্লিয়রগী চাংয়েং পাংথোক্তুনা মালেম্বু অঙকপা পোকহনখি। মহাক্না চাংয়েং অদুগী মাই পাকপগী মরম ঐখোয়গী সাইন্তিস্তশিংগী হৈথোই শিংথোইবা অদুদা পীখি। মালেমগী পাক-চাউরবা ৱায়েৎ কয়া লাক্তুনসু অতলজীনা শাফু অদুদা খক নোঞ্জখিদে অমসুং মালেমদা উৎখি ভারত অসি “অতল” (অচেৎপা)নি। প্রধান মন্ত্রীনা হায়খি মদুদি ভাজপেয়ীগী লুচীং মখাদা করিগুম্বা মখল অমত্তগী চয়েৎনবা লৈতনা অনৌবা রাজ্য অহুম শেমখি। প্রধান মন্ত্রীনা হায়খি মদুদি ৱারেপ লৌবদা মতৌ করম্না মীয়ামবু য়াওহনগদগে হায়বদু ভাজপেয়ীজীনা উৎখি। প্রধান মন্ত্রী মসি নীংশিংলদুনা হায়খি মদুদি অতলজীনা কেন্দ্রদা অহানবা ওইমা সরকার শেম্লকপা মতমদা কনা অমত্তনা শৌগৎখিদে অমসুং সরকার অদু নুমিৎ ১৩গী মতুংদা কাইখি, অদুবু অতলজীনা ৱাখল থাদোকখিদে অমসুং মীয়ামগী থবক তৌনবগীদমক ৱাশক লৌখি। মহাক্না অপুনবা রাজনীতিগী লম্বী য়াৎখি। প্রধান মন্ত্রীনা হায়খি মদুদি ভাজপেয়ীনা কশ্মীরগী মতাংদা মালেম্না য়েংনরম্বা ৱাখল্লোন অদু হোংদোকহনখি। মহাক্না তেরোরিজমগী ৱাফম পুখৎখি অমসুং মদুদা মালেমগী মিৎয়েং চিংশিলহনখি। প্রধান মন্ত্রীনা হায়খি মদুদি অতলজী ঐখোয়গী থৌনা ওইখিগনি। মহাক খুন্নাইগী অমসুং রাজনীতিগী পুন্সিদগী চহি তরাগী খুজিং অমা হেন্না লাপ্না লৈখি, অদুবু মানা লৈখিদবা অসিদা ৱাখলগী ইচেল অসিদি থিংঙমদ্রে। মসিনা মহাক্কী মতিক-মঙাল অদ উৎলি। প্রধান মন্ত্রীনা হায়খি মদুদি অতলজীগা অমুক্তসু উনখিদ্রিবা মীশক রেস্তলর বজরঙ্গ পুনিয়ানা ঙরাং এসিয়া গেম্সতা ফংখিবা সনাগী তকমান অদু অতলজীগী মফমদা কৎথোকচখ্রে। প্রধান মন্ত্রীনা হায়খি মদুদি মীওই অমনা কয়াদা ৱাংলবা অমসুং কয়াদা চাউখ্রবা মই পাকপা ফংবা ঙম্লিবনো।
শ্রী বুদ্ধদেব দাসগুপ্তনা লৈখিদবদা প্রধান মন্ত্রীনা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা ফিল্মমেকর, থিঙ্কর অমসুং কবি শ্রী বুদ্ধদেব দাসগুপ্তনা লৈখিদবদা থমোয় শোক্না অৱাবা ফোংদোকখ্রে। ত্বীত অমদা প্রধান মন্ত্রী হায়খি, “শ্রীবুদ্ধদেব দাসগুপ্তনা লৈখিদবদা থমোয় শোক্না অৱাবা ফোংদোকচরি। মহাক্কী মখল কয়াগী থবকশিং অসিনা সমাজগী সেক্সন কয়াদা অপুনবা অমা পুরকখি। মহাক অসি শক্নাইরবা ৱাখল খনবা অমসুং কবি অমনি। অৱাবা তারবা পুংফম অসিদা ঐহাক্কী ৱাখলনা মহাক্কী ইমুং-মনুং অমসুং মহাকপু পামজবা মীওইশিংগী অৱাবদা শরুক য়াজরি। ওম শান্তি”।
বাইবরেন্ত গুজরাত সম্মিত ২০১৯ (১৭-১৯ জনুৱারী, ২০১৯) শরুক য়ানবা মালতাগী প্রধান মন্ত্রীগী ভারত খোংচৎ

মালতাগী প্রধান মন্ত্রী দা. জোসেফ মস্কেৎনা বাইবরেন্ত গুজরাত সম্মিত ২০১৯ শরুক য়ানবগীদমক ২০১৯গী জনুৱারী ১৭তগী জনুৱারী ১৯ ফাওবা মহাক্কী অহানবা খোংচৎতা ভারত্তা লাক্লি। মহাক্না ইকোনোমী, ইনবেস্তমেন্ত অমসুং স্মোল বিজিনেসকী মন্ত্রী দা. খৃস্তান কার্দোনা, মহাক্কী মন্ত্রালয়গী মকোকথোংবা লুচীংবশিং অমসুং অচৌবা বিজিনেস দেলিগেসন অমা লোয়নরক্লি। মালতাগী প্রধান মন্ত্রী অমসুং মহাক্কী মীহুৎ কাংবুবু গুজরাতকী রাজ্যপাল ও.পি. কোহলিনা তরাম্না ওকখি। সম্মিত অসিগী সাইদলাইন্দা প্রধান মন্ত্রী মস্কেৎনা প্রধান মন্ত্রী মোদীগা লোয়ননা লৈবাক অনিগী ওইবা মীফম অমা পাংথোকখি। মমাং চহীগী সেপ্তেম্বর থাদা ভারতকী উপ-রাস্ত্রপতিগী মালতা খোংচৎ অদু মহাক্না নৌহৌনা নিংশিংখি অমদি ভিজিৎ একচেঞ্জ তৌবা হেঙ্গৎলকপা অমসুং লৈবাক অনিগী লৈনরিবা মরী হেন্না চেৎশিনহনবদা অপেনবা ফোংদোকখি। প্রধান মন্ত্রী অনিমক্না ত্রেদ অমসুং কমর্সিয়েলগী মরী হেঙ্গৎপা য়াবশিং অদু খন্ন-নৈনখি। প্রধান মন্ত্রী মস্কেৎনা মালতাবু আফ্রিকা অমসুং য়ুরোপিয়ান কৈথেলশিংগীদমক পোতেন্সিয়েল হব অমা ওইনা শেমগৎনবা ভারতকী ফার্মা অমসুং আই.তি. ইন্দস্ত্রীবু তরাম্না ওকখি। মহাক্না ভারতপু আর্তিফিসিয়েল ইন্তেলিজেন্স, ব্লোক-চেন অমসুং ফাইনান্সিয়েল তেক্নোলোজীশিংগুম্বা এদভান্স তেক্নোলোজীদা মালতাগা লোয়ননা থবক তৌমিন্ননবা বার্তন তৌখি। ব্লোক-চেন তেক্নোলোজীদা ফোর্মেল লেজিস্লেসন অমা মালতানা পুরক্লে অমদি সিস্তেম মোনিতর ওইনা ইন্দিয়ন আই.তি. কম্পেনিশিংগী থৌদাং অদু য়েংলি। প্রধান মন্ত্রী মোদীনা গুজরাতকী ফোরেন্সিক য়ুনিবর্সিতীদা মালতিজ প্রোফেস্নেলশিংগী ত্রেনিং কোর্সশিং ওফর তৌবগী ওইথোকপা য়াবশিং য়াওনা মালতাদগী গ্রেতর একাদেমিক কোওপরেসন্দা বার্তন তৌখি। সস্তেনেবল অমসুং লো কার্বোন-ইমপ্রিন্ত গ্রোথকীদমক রিন্যুয়েবল ইনর্জীগী মরুওইবা অদু খংলদুনা লুচীংবা অনিনা ইন্তরনেস্নেল সোলর এলাইন্সকী অনৌবা খোংথাং অদু থাগৎপা ফোংদোকখি অমসুং সোলর তেক্নোলোজীশিং হেঙ্গৎহন্নবা মপুংফানা মতেং পীননবা ৱারেপ লৌনখি। খোংচৎ অসিগী মনুংদা প্রধান মন্ত্রী মস্কেৎনা বাইবরেন্ত গুজরাত সম্মিত ২০১৯দা শরুক য়াগনি অমসুং গুজরাতকী মুখ্য মন্ত্রীগা লোয়ননসু মীফম পাংথোক্কনি।
মন্ত্রীমন্দলনা মিনামাতা কনভেন্সন ওন মার্ক্যুরী চৎনহন্নবা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মিনামাতা কনভেন্সন ওন মার্ক্যুরী চৎনহন্নবা অয়াবা পীখ্রে । মসিগা লোয়ননা ভারত অসি কনভেন্সন অসিগী মায়কৈগী শরুক অমা ওইরে । মিনামাতা কনভেন্সন ওন মার্ক্যুরী চৎনহন্নবা অয়াবা পীখিবগী মখাদা মার্ক্যুরীদা য়ুমফম ওইবা পোৎথোকশিং অমসুং মার্ক্যুরী কম্পাউন্দ য়াওবা প্রোসেসশিং ২০২৫ ফাওবা মখা তানা চৎথবদা কোমথোক্লগনি । মিনামাতা কনভেন্সন ওন মার্ক্যুরীনা মার্ক্যুরী অমসুং মার্ক্যুরী কম্পাউন্দশিং মফম চানা লোইশিন্দুনা মহৌশাগী ফিভম অমসুং মীওইবা জাতীগী হকশেল ঙাক শেন্নবা পান্দম থম্লি । য়ান্নখিবা অসিগী মখাদা মার্ক্যুরীনা মাংহন তাকহল্লক্কদবা অদুদগী কনবা ঙম্লগনি অমসুং চাওখৎলক্লিবা লৈবাকশিংগী দিবেলপমেন্তদশু ঙাক শেল্লগনি । মসিনা রিসার্স অমসুং দিবেলপমেন্ত হেঙ্গৎহল্লগনি অমসুং ইনোবভেসন প্রমোত তৌরগনি ।
প্রধান মন্ত্রীনা ৱার্লদ ৱাইললাইফ দেদা লমলক্কী শা-উচেক্কীদমক ঙাক শেল্লিবা পুম্নমকপু ইকাই খুম্নবা উৎখ্রে

প্রধান মন্ত্রী শ্রী নরেন্দ্র মোদীনা ঙসি ৱার্লদ ৱাইললাইফ দেদা লমলক্কী শা-উচেক্কীদমক ঙাক শেল্লিবা পুম্নমকপু ইকাই খুম্নবা উৎখ্রে ত্বীত অমদা প্রধান মন্ত্রী হায় মদুদি, “#ৱার্লদ ৱাইললাইফ দে অসিদা, ঐহাক্না লমলক্কী শা-উচেক্কীদমক ঙাক শেল্লিবা পুম্নমকপু ইকাই খুম্নবা উৎচরি। নোংশা, কৈ অমসুং কবোকৈ ওইগেরা, ভারত্না মখল কয়াগী শাশিংগী মশীং হেনগৎলকপা উরি। ঐখোয়না অহম্বা মখৈ হোৎনদুনা ঐখোয়গী উমং অমসুং শাশিংগী লৈফম অসি ঙাক-শেন্নবা হোৎনগদবনি”।
প্রধান মন্ত্রীনা কর্নাতকাগী মন্ত্রী, শ্রী উমেশ কত্তীনা লৈখিদবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা কর্নাতকাগী মন্ত্রী, শ্রী উমেশ কত্তীনা লৈখিদবদা থম্মোই শোক্না নুংঙাইতবা ফোংদোকখ্রে। প্রধান মন্ত্রীনা মহাক্কী ত্বীত্তা অসুম্না হায়খিঃ "শ্রী উমেশ কত্তী অসি কর্নাতকাগী চাউখৎ-থৌরাংদা য়াম্না চাউনা শরুক য়ারম্বা এক্সপেরিএন্স লৈরবা লুচিংবা অমনি। ঙসিগী অৱাবা মিৎকুপ অসিদা ঐহাক্না মহাক্কী ইমুং-মনুং অমসুং শৌগৎপশিংগী অৱাবদা শরুক য়ারি"।
প্রধান মন্ত্রীনা ভারতকী শুতরশিংবু পেরা শুতিং ৱর্ল্দ কপ্তা গোল্দ লৌবগীদমক্তা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা ভারতকী শুতরশিংবু ফ্রান্সতা পাংথোকপা পেরা শুতিং ৱর্ল্দ কপ্তা রেকোর্দ ওইবা স্কোরগা লোয়ননা গোল্দ লৌবগীদমক্তা থাগৎপা ফোংদোকখ্রে। প্রধান মন্ত্রীনা অসুম্না ত্বীত তৌখিঃ “@AvaniLekharaবু পুৱারী ওইবা মায় পাকপা অসিগীদমক্তা থাগৎলি। অদোম্না মায় পাকপগী অনৌবা থাক ফংদুনা অতোপ্পদা লেপ্তনা ইথিল পীবা ঙম্বা ওইসনু। ঐহাক্কী য়াইফ পাউজেল পীজরি”।
প্রধান মন্ত্রীনা জুলাই ২৫দা শ্রী হর্মোহন সিংহ য়াদব লৈখিদবগী ১০শুবা কুমওন থৌরমদা ৱা ঙাঙগনি

প্রধান মন্ত্রী, শ্রী নরেন্দ্র মোদীনা জুলাই ২৫গী নুংথিল পুং ৪.৩০ তাবা মতমদা শ্রী হর্মোহন সিংহ য়াদব লৈখিদবগী ১০শুবা কুমওন থৌরমদা বিদিও কনফরেন্সিংগী খুত্থাংদা ৱা ঙাঙগনি। শ্রী হর্মোহন য়াদব সিংহ (ওক্তোবর ১৮, ১৯২১ – জুলাই ২৫, ২০১২) অসি য়াদব খুন্নাইগী শক্নাইরবা মীওই অমসুং লুচিংবা ওইরম্মি। প্রধান মন্ত্রীনা থৌরমসিদা শরুক য়াবসিনা মহাক্না লৈখিদ্রবা লুচিংবা অসিনা লৌমী, শোত্থবা ক্লাস অমসুং খুন্নাইগী অতোপ্পা কাঙলুপকীদমক্তা মশক থোকপা তেংবাংলম্বশিংবু শকখঙবনি। শ্রী হর্মোহন সিংহ য়াদবনা রাজনিতীদা মতম শাংনা থৱাই য়াওনা শরুক য়ারম্মি অমসুং এম.এল.সি., এম.এল.এ., রাজ্য সভাগী মেম্বর অমসুং ‘অখিল ভারতিয় য়াদব মহাসভা’গী চেয়রমেন ওইনা তোঙানবা থৌদাং কয়া লৌরম্মি। মহাক্কী মচানুপা, শ্রী সুখরাম সিংহগী তেংবাংগা লোয়ননা কানপুরগী অকোয়বদা এজুকেসনগী ইন্সতিত্যুসন কয়া লিংখৎপদা মহাক্না অচৌবা থৌদাং লৌরমখি। শ্রী হর্মোহন সিংহ য়াদবপু ইং ১৯৮৪গী শিখশিংগী মাইয়োক্তা য়ানীংদবা উত্তুনা থোকখিবা মীহাত-মীপুন্দা সিখ কয়াগী পুন্সি থৌনা লৈনা কনখিবগীদমক্তা ইং ১৯৯১দা শৌর্য়া চক্রা পীদুনা ইকায় খুম্নখি।
মোদিফাইদ ইলেকত্রোনিক্স মেনুফেকচরিং ক্লস্তর স্কিম মন্ত্রীমন্দলনা অয়াবা পীরে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ইলেকত্রোনিক্স মেনুফেকচরিং ক্লস্তরগী খুৎথাংদা মালেমগী থাক্ত লৈবা মচাক-মথুমশিং শেমগৎনবা মোদিফাইদ ইলেকত্রোনিক্স মেনুফেকচরিং ক্লস্তর স্কিম(২.০) দা শেন্থং পীবা অয়াবা পীরে । মসিনা সেক্তর অসিদা শেন থাদবা অমসুং থবক ফংহনবা অমসুং তেক্স ফংবা হেনগৎহনগনি । মোদিফাইদ ইলেকত্রোনিক্স মেনুফেকচরিং ক্লস্তর স্কিম(২.০)না ইলেকত্রোনিক্স মেনুফেকচরিং ক্লস্তর অমসুং কম্মন ফেকসিলিতি সেন্তরশিং শৌগৎকনি । চংগদবা শেনফমশিং ই এম সি ২.০ স্কিম অসিগী পুন্না লুপা ক্রোর ৩,৭৬২.২৫ কাইথোক্নবা থৌরাং তৌরি অমসুং মসিদা শেন্থং ওইনা লুপা ক্রোর ৩,৭২৫ অমসুং অশিন-অরাংগী ওইনা লুপা ক্রোর ৩৭.২৫গী শেনফম য়াওরি অমসুং মসি চহি নিপালগী ওইগনি । কান্নবশিং স্কিম অসিনা ইলেকত্রোনিক ইন্দস্ত্রিগী অফবা মচাক-মথুমশিং শেমগৎকনি অমসুং থবক য়াম্না ফংহনবগী খুদোংচাবশিং পীগনি । মখা অসিগী স্কিম অসিনা কান্নবা পীগদবশিং অদুনি : i. ইলেকত্রোনিক্স সেক্তরদা শেন থাদরক্নবা মচাক-মথুমশিং থৌরাং তৌদুনা থমবা । ইলেকত্রোনিক্স সেক্তরদা অনৌবা ইনভেস্তমেন্ত লাকহনবা মেনুফেকচরিং য়ুনিতশিংদা থবক ফংহনবা মেনুফেকচরিং য়ুনিতশিংনা পীরকপা তেক্সশিংনা রিভিনিউ ওইবা নুঙগীৱারোল স্কিম অসি ২০১৭গী ওক্তোবরদগী হাংদোকপা হৌরে । মসি চহি মঙাগী মতম হায়বদি ২০২০গী ওক্তোবর ফাওবদা অয়াবা পীরবা প্রোজেকশিংদা ফন্দশিং ফংহনগনি । লৈবাক অসিগী রাজ্য ১৫দা হায়রিবা প্রোজেকশিং অসি পায়খৎনবগী অয়াবা পীরে ।
গুদ ফ্রাইদেগী থৌরমনা লাকপদা প্রধান মন্ত্রীনা প্রভু খৃস্তগী থৌনা অমসুং মীনুংশি অদু নৌহৌনা নীংশিংখ্রে

গুদ ফ্রাইদেগী থৌরমনা লাকপদা প্রধান মন্ত্রী শ্রী নরেন্দ্র মোদীনা প্রভু খৃস্তগী থৌনা অমসুং মীনুংশি অদু নৌহৌনা নীংশিংখ্রে। প্রধান মন্ত্রীনা হায়খি, “গুদ ফ্রাইদেনা লাকপদা ঐখোয়না প্রভু খৃস্তগী থৌনা অমসুং মীনুংশি অদু নৌহৌনা নীংশিংলি। মহাক্না মহাক্কী পুন্সি অদু অতোপ্পশিংগী য়াইফনবা অমসুং খুন্নাই অসিদগী মীচং মীখায় নাইবা, অৱা-অনা কোকহন্নবা কত্থোকপীখি।”
প্রধান মন্ত্রীনা প্রোফেসর এস. তিকেন সিংহনা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা প্রোফেসর এস. তিকেন সিংহনা লৈখিদবদা থম্মোই শোক্না অৱাবা ফোঙদোকখ্রে। ত্বিৎ অমদা প্রধান মন্ত্রীনা হায়: "@BJP4Manipurগী প্রসিদেন্ত ওইরম্বা প্রোফেসর এস. তিকেন সিংহনা লৈখিদবদা নুংঙাইতবা ফাওই। মহাক অসি মনিপুরদা পার্তীগী মপাঙ্গল হাপলম্বা হোৎনবা কনবা কার্য়কর্তা অমা ওইনা নীংশিংনহৌরগনি। মহাক্না মীয়ামগী শেবা তৌনবা লৌখৎপা খোঙথাং কয়াদা থৱায় য়াওনা শরুক য়ারমখি। মহাক্কী ইমুং-মনুং অমসুং সপ্পোর্তরশিংগী অৱাবদা শরুক য়াজরি। ওম শান্তি। "
পি.এম.না বর্মিংঘমদা ২০২২ সি.দবল্যু.জি.না হৌখিবদা ইন্দিয়ন কন্তিঞ্জেন্তদা য়াইফ মঙ্গোল পীখ্রে

প্রধান মন্ত্রী, শ্রী নরেন্দ্র মোদীনা বর্মিংঘমদা ২০২২ কম্মনৱেল্থ গেমসনা হৌখিবদা ইন্দিয়ন কন্তিঞ্জেন্তদা য়াইফ মঙ্গোল পীখ্রে। প্রধান মন্ত্রীনা ত্বিত তৌখি; “বর্মিংঘমদা ২০২২ সি.দবল্যু.জি.না হৌখিবদা ইন্দিয়ন কন্তিঞ্জেন্তদা য়াইফ মঙ্গোল পীজরি। ঐখোয়গী শান্নরোয়শিংনা মখোয়গী খ্বাইদগী ফজবা অদু উৎকনি অমসুং মখোয়গী শীংথানীংঙাই ওইবা স্পোর্তিং পর্ফোরমেন্সশিংগী খুত্থাংদা ভারতকী মীয়ামদা ইথিল পীগনি হায়না ঐহাক্না থাজবা থম্মি।”
প্রধানমন্ত্রীনা নেতাজী সুভাষ চন্দ্র বোসকী মপোক নুমিত্তা মফমদা শ্রদ্ধাঞ্জলি কৎখ্রে

প্রধানমন্ত্রী শ্রী নরেন্দ্র মোদীনা নেতাজী সুভাষ চন্দ্র বোসকী মপোক নুমিত্তা মফমদা শ্রদ্ধাঞ্জলি কৎখ্রে। প্রধানমন্ত্রীনা হায়খি, “নেতাজী সুভাষচন্দ্রগী থৌনানা ভারত মচা পুম্নমকপু চাওথোকচবা পোকহল্লি। মহাক্কী মপোক নুমিৎ অসিদা ঐখোয়না অফাওবা মীশক অসিগী মফমদা কোক নোঞ্জরি।”
এসিয়ন গেম্স-২০১৮দা ভারতকী রোৱিং তীম্না গোল্দ লৌরকপদা প্রধান মন্ত্রীনা নুংঙাইবা ফোংদোকখ্রে

ইন্দোনেসিয়াগী জাকারতা–পলেম্বাংদা পাংথোক্লিবা ১৮শুবা এসিয়ন গেম্সতা রোৱিং মেন্স ক্বাদ্রপল স্কল্স ইভেন্তা গোল্দ লৌরকপদা স্বরন সিংহ, দত্তু বাবন ভোকনাল, ওম প্রকাশ অমসুং সুখমীৎ সিংহগী তীমদা প্রধান মন্ত্রী শ্রী নরেন্দ্র মোদীনা নুংঙাইবা ফোংদোকখ্রে। প্রধান মন্ত্রীনা হায়খি, “ঐখোয়গী তীম্না ফজনা হোনখি। মখোয়না রোৱিং মেন্স ক্বাদ্রপল স্কল্স ইভেন্তা গোল্দ ফংদুনা ভারতকী মিংচৎ হেনগৎহল্লে। স্বরন সিংহ, দত্তু বাবন ভোকনাল, ওম প্রকাশ অমসুং সুখমীৎ সিংহগী তীমদা নুংঙাইবা ফোংদোকচরি।”
পি.এম.না জনুৱারী ২দা মীরত্তা চৎকনি

প্রধান মন্ত্রী, শ্রী নরেন্দ্র মোদীনা জনুৱারী ২, ২০২২দা মীরত্তা চৎকনি অমসুং নুংথিলগী পুং ১দা মেজর ধ্যান চান্দ স্পোর্ত্‌স য়ুনিভর্সিতীগী উরেপ উয়ুং তমগনি। য়ুনিভর্সিতী অসি চাউরাকপা লুপা করোর ৭০০কী শেনফম চঙদুনা মীরত্তা লৈবা সার্ধনা তাউনগী সালাৱা অমসুং কাইলীগী খুঙ্গংদা শাগনি। প্রধান মন্ত্রীনা মিৎয়েং চঙলিবশিংগী মরক্তগী য়াম্না মরু ওইবা হীরম অমদি মীয়ামদা শান্ন-খোৎনবগী কলচরলৈহনবা অমসুং লৈবাক্কী মফম খুদিংদা শান্ন-খোৎনবগী ওইবা মালেমগী থাক্কী ইনফ্রাস্ত্রকচর লৈহনবা অসিনি। মীরত্তা মেজর ধ্যান চান্দ স্পোর্ত য়ুনিভর্সিতী লিংখৎপা অসি মহাক্কী মঙলান অসিবু মাঙফাওনহনবগী মরু ওইবা খোঙথাং অমনি। স্পোর্ত য়ুনিভর্সিতী অসিদা সিন্থেতিক হোক্কী গ্রাউন্দ, ফুৎবোল গ্রাউন্দ, বাস্কেতবোল/ভোলিবোল/হেন্দবোল/কবদ্দি গ্রাউন্দ, লোন তেনিস কোর্ত, জিম্নাজিয়ম হোল, সিন্থেতিক রন্নিং স্তেদিয়ম, স্বিম্মিং পুল, মলতিপর্পজ হোল অমসুং সাইক্লিং ভেলোদ্রোম য়াওনা মতমগা চুনবা অমসুং স্তেত ওফ দি আর্ত স্পোর্ত ইনফ্রাস্ত্রকচরশিং লৈগনি। য়ুনিভর্সিতী অসিদা অতোপ্পা ফেসিলিতীশিংগী মরক্তগী শুতিং, স্ক্বাশ, জিম্নাস্তিক্স, ৱেৎলিফতিং, আর্চরী, কেনোইং অমসুং কায়াকিংগী খুদোংচাবশিংসু লৈগনি। য়ুনিভর্সিতী অসিনা নুপী শান্নরোই ৫৪০ অমসুং নুপা ৫৪০ শান্নরোই য়াওদুনা অপুনবা শান্নরোই ১০৮০ ত্রেনিং তৌবআ ঙম্বগী কেপাসিতী লৈগনি।
রাজস্থানগী জোধপুরদা লাইবক থিরবা সিলিন্দরগী খুদোংথিবা থৌদোক থোকখ্রবা মতুংদা প্রধান মন্ত্রীনা পি.এম.এন.আর.এফতগী এক্স-গ্রেসিয়া লাউথোকখ্রে

রাজস্থানগী জোধপুরদা সিলিন্দরগী খুদোংথিবা থোকখ্রবা মতুংদা প্রধান মন্ত্রী শ্রী নরেন্দ্র মোদীনা পি.এম.এন.আর.এফতগী লৈখিদ্রবা মীওইশিংগী নক্নবা মীওইশিংদা লুপা লাখ ২গী এক্স-গ্রেসিয়া অমসুং শোক্লবশিংদা লুপা লিশিং ৫০ পীরগনি হায়না লাউথোকখ্রে। প্রধান মন্ত্রীগী ওফিসনা ত্বিৎ তৌখি; “ রাজস্থানগী জোধপুরদা থোকখিবা লাইবক থিবা সিলিন্দরগী খুদোংথিবা থৌদোক অদুদা লৈখিদ্রবশিংগী নক্নবা মীওইশিংদা পি.এম.এন.আর.এফতগী লুপা লাখ ২গী এক্স-গ্রেসিয়া পীরগনি। অশোকপা অমমমদা লুপা লিশিং ৫০ পীরগনি”।
মন্ত্রীমন্দলনা ভারত অমসুং মোরোকোগী মরক্তা লেগেল ফিল্দা তৌনবা য়ানা ৱারোলদা খুৎয়েক পীনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা লো অমসুং লেজিস্লেসনগী লমদা মখোয় মখোয়গী এক্সপরিয়েন্স অমসুং এক্সপার্তিজ সেয়র তৌননবা ভারত অমসুং মোরোকোগী মরক্তা লেগেল ফিল্দদা তেংবাং পীননবা তৌনবা য়ানা ৱারোলদা খুৎয়েক পীনবদা অয়াবা পীখ্রে। য়ানা ৱারোল অসিনা ভারত অমসুং মোরোকোগী ওথোরিতীশিংবু সেমিনারশিং, সিমপোজিয়মশিং অমসুং ৱার্কশোপশিং শিল লাংবা ঙমহন্দুনা উকীলশিং, লোগী ওফিসরশিং অমসুং লোগী মহৈরোইশিংবু লোগী লমদা ইশুশিং খন্ন-নৈন্নবা খুদোংচাবা অমা পীরগনি।
পি.এম.না মকর সঙ্ক্রান্তিদা কর্নাতকাগী মীয়ামদা য়াইফ পাউজেল পীখ্রে

প্রধান মমন্ত্রী, শ্রী নরেন্দ্র মোদীনা মকর সঙ্ক্রান্তিগী য়াইফরবা থৌরম অসিদা কর্নাতকাগী মীবামদা মহাক্কী য়াইফ পাউজেল পীখ্রে। কর্নাতকাগী মুখ্য মন্ত্রী, শ্রী বসৱরাজ এস. বোম্মাইদগী পীরকপা মকর সঙ্ক্রান্তিগী য়াইফ পাউজেল অদুগী পাউখুম ওইনা, পএধান মন্ত্রীনা হায়খি; “লৈবাক অসিনা চাউখৎপদা মবামদগী থোইদোক-হেন্দোকপা থৌদাং লৌরিবা কর্নতকা রাজ্য অসিগী ইচে-ইচলশিং অমসুং ইয়াম্বা-ইনাওশিংদা মকর সঙ্ক্রান্তিগী য়াইফ পাউজেল পীরি। কেন্দ্র অমসুং রাজ্য সরকারনা রাজ্য অসিগী মীয়ামগী এমপাৱরমেন্তকীদমক্তা লেপ্তনা হোৎখিগনি।”
মন্ত্রীমন্দলনা ব্রিক্স লৈবাকশিংগী মেদিসিন রেগুলেতরী এজেন্সীশিংগী মরক্তা মীওইবনা শিজিন্ননবগীদমক মেদিকেল প্রদক্তশিং রেগুলেসন তৌবগী লমদা তৌনবা য়ানা চেরোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ব্রিক্স লৈবাকশিংগী মেদিসিন রেগুলেতরী এজেন্সিশিংগী মরক্তা মীওইবনা শিজিন্ননবা মেদিকেল প্রদক্তশিং রেগুলেসন তৌবগী লমদা তৌনবা য়ানা চেরোলদা খুৎয়েক পীনবদা মখোয়গী ওইবা অয়াবা পীখ্রে। য়ানা চেরোল অসিনা পার্তীশিংগী মরক্তা রেগুলেতরী এস্পেক্তশিং অদু হেন্না মমুৎ তানা খঙবা ঙমহল্লগনি অমদি ব্রিক্স লৈবাকশিংদা ভারতকী মেদিকেল প্রদক্তশিং এক্সপোর্ত তৌবা হেঙ্গৎহনবদা মতেং ওইরগনি।
প্রধান মন্ত্রীনা শ্রী সি. রাজাগোপালাচারীগী মপোক কুমওন লাকপদা মহাক্কী মফমদা ইকায় খুম্না উৎখ্রে

প্রধান মন্ত্রী, শ্রী নরেন্দ্র মোদীনা শ্রী সি. রাজাগোপালাচারীগী মপোক কুমওন লাকপদা মহাক্কী মফমদা ইকায় খুম্না উৎখ্রে। প্রধান মন্ত্রীনা মহাক্কী ত্বীত পরিং অমদা অসুম্না ফোংদোকখিঃ “শ্রী সি. রাজাগোপালাচারীগী মপোক কুমওন লাকপদা মহাক্কী মফমদা ইকায় খুম্নজরী। নিংতম ইহৌ, লৈঙাকপদা তেংবাংখিবা অমসুং ৱাখল লৈবগী মপাঙ্গলগীদমক্তা মহাকপু ঐখোয়না নীংশিংলি। রাজাজীনা গবর্নর জেনেরেল ওইনা ৱাশক লৌখিবা অমসুং মহাক্কী মফমদা ভারত রত্নাগী মনা পীবগী পাউদমগী অতেনবা শক্তম অমা মীয়ামদা লান্থোকচরি। https://t.co/psAnq7i9bo রাজাজী অসি মীয়াম পুন্না ইকায়খুম্নবা ৱাঙাংলোই অমনি। মহাক্কীদমক্তা মতম পুম্বদা লেপ্তুনা লৈখিবা শক্নাইরবা মীওইশিংগী মরক্তগী সর্দার পতেলসু অমনি। রাজাজীনা ভারতকী গবর্নর জেনেরেল ওইনা থৌ পুখিবা মতমদা সর্দার পতেলনা মহাক্কী মফমদা ইখিবা চিথিগী শরুক অমা লান্থোকচরি। https://t.co/FN2N2FNAs6"
ইস্তরগী থৌরম্না লাকপদা  প্রধান মন্ত্রীনা মীয়ামদা য়াইফ-পাউজেল পীখ্রে

ইস্তরগী থৌরম্না লাকপদা প্রধান মন্ত্রী শ্রী নরেন্দ্র মোদীনা মীয়ামদা য়াইফ পাউজেল পীখ্রে। প্রধান মন্ত্রীনা হায়খি,“ইস্তরগীদমক নুংঙাইবা ফোদোকচরি! মসিগী অখন্নবা নুমীৎ অসিনা অপুনবা, শান্তি অমসুং মচিল-মনাও ওইবগী মরি অদু হেন্না চেৎশিলহনবা ওইরসনু হায়না ঐহাক্না আশা তৌরি। প্রভু খৃস্তগী ফজরবা ৱাখল্লোন অমসুং ফিদম্নীংঙাই ওইরবশিং অদুনা মীয়ামদা ইথিল পীনবীবা ওইরসনু অমদি খুন্নাইদা চাউনা অহোংবা পুরকপা ওইরসনু।”
প্রধান মন্ত্রীনা ৪৭শুবা জি.৭ সম্মিত্তা শরুক য়াবা

য়ু.কে.গী প্রধান মন্ত্রী বোরিস জোন্সন্না বার্তোন তৌরক্তুনা, প্রধান মন্ত্রী শ্রী নরেন্দ্র মোদীনা জুনগী ১২ অমসুং ১৩দা ৪৭শুবা জি.৭ সম্মিতকী আউতরীচ সেসন্দা ভর্চুএল ওইনা শরুক য়াগনি। য়ু.কে.না হৌজিক্কী ওইনা জি.৭গী প্রসিদেন্তগী ফম পায়রি অমসুং ইন্দিয়াগা লোয়ননা ওস্ত্রেলিয়া, রিপব্লিক ওফ কোরিয়া অমসুং খা আফ্রিকাবু জি.৭ সম্মিতকীদমক অতিথী ওইবা লৈবাক অমা ওইনা বার্তোন তৌরি। হায়রিবা মীফম অসি হায়ব্রিদ মোদ ওইনা পাংথোক্কনি। ‘বিল্দ বেক বেত্তর’ হায়বা অসিনা সম্মিত অসিগী থীমনি অমসুং য়ু.কে.না মখোয়গী প্রসিদেন্সিগী মরুওইবা মফম মরি পীরি। হায়রিবা অসিনা তুংদা লায়চৎ অসিদগী য়াম্না অথুবা মতমদা ফগৎহন্নবা মালেমগী ওইবা মকোক চিংবনি; কোম্থোকপা অমসুং মান্নবা ত্রেদ অমা তুংগী ওইনা পুখৎপা; অইং অশাগী অওনববু লাকশিনবা অমসুং প্লানেত অসিগী বাইওদাইবর্সিতীবু য়োকখৎপা; অমসুং সেয়র ভেল্যু চেম্পিওন ওইবা অসিনি। লুচিংবশিংনা হকশেল অমসুং ক্লাইমেৎকী অহোংবদা মিয়েং থমদুনা মালেমগী ওইনা লায়চৎ অসিদগী ফগৎহনবা অসিদা ওইরকপা য়াবগী ৱাফম থম্নখি। প্রধান মন্ত্রীনা জি.৭গী মীফমদা শরুক য়াগদৌরিবা অসিনা অনিশুবনি। বিয়ারিতজ সম্মিত্তা “গুদৱিল পার্তনর” অমা ওইনা ২০১৭দা জি.৭ ফ্রেঞ্চ প্রসিদেন্সীদা ভারতপু বার্তোন তৌখি অমসুং প্রধান মন্ত্রীনা “ক্লাইমেত, বাইওদাইবর্সিতী অমসুং ওসিন্স” অমসুং ‘দিজিতেল ত্রান্সফোর্মেসন’গী সেসন্দা শরুক য়াখি।
গৱা লিবেরেসন দে লাকপদা প্রধান মন্ত্রীনা গৱাগী মীয়াম তরাম্না ওকখ্রে

গৱা লিবেরেসন দেদা প্রধান মন্ত্রী শ্রী নরেন্দ্র মোদীনা গৱাগী মীয়াম তরাম্না ওকখ্রে। ত্বিৎ অমদা, প্রধান মন্ত্রীনা হায়খি; “গৱা লিবেরেসন দেদা গৱাগী মীয়াম তরাম্না ওকচরি। নুমিৎ অসিদা, গৱা নিংতম্নবা ইহৌদা শরুক য়াখিবশিংগী থৌনা ঐখোয়না নিংশিংলি। মখোয়গী অশানবা মীৎয়েংনা ঐখোয়দা ইথিল পীখি অমসুং গৱাগী চাউখৎ-থৌরাংগী মাইকৈদা ঐখোয়না থবক পায়খৎলি”।
মন্ত্রীমন্দলনা লোক সভা ২০১৯গী জেনরেল মীখলশিংগীদমক নোতিফিকেশন ইশু তৌবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা লোক সভা ২০১৯গী জেনরেল মীখলশিংগীদমক রিপ্রজেন্তেসন ওফ পিপল এক্ত, ১৯৫১গী সেক্সন ১৪গী সব-সেক্সন(২)গী মখাদা অরেংবা আইন্দা কায়দ্রবা নোতিফিকেশন ইসু তৌবদা অয়াবা পীখ্রে। মসিনা ইলেক্সন কম্মিশন ওফ ইন্দিয়ানা মসিগী প্রোসীদিংশিংদা রিকমেন্দ তৌখিবা তারিকশিংদা লোক সভাগী মীহুৎশিংবু খন্নবা পর্লিয়মেন্তরী কন্সতিত্বেন্সীশিংদা মথৌ পাংথোকপা ঙমহল্লি। ইম্পেক্ত: নোতিফিকেসন অসি ইশু তৌবনা তরাতরেৎশুবা লোকসভাগী মীখলগী থবক থৌরম হৌরগনি।
প্রধান মন্ত্রীনা হয়েং বেঙ্গলোরগী য়ু.এ.এস.তা ১০৭শুবা ইন্দিয়ান সাইন্স কংগ্রেস হৌদোক্কনি

প্রধান মন্ত্রী শ্রী নরেন্দ্র মোদীনা ২০২০গী জনুৱারী ৩, ইরাই নুমীৎতা বেঙ্গলুরুগী য়ুনিভর্সিতী ওফ এগ্রীকলচরেল সাইন্সেস, জি.কে.ভি.কে.দা ১০৭শুবা ইন্দিয়ান সাইন্স কংগ্রেস হৌদোক্কনি। প্রধান মন্ত্রী মোদীনা থৌরম অদুদা হৌদোক ৱারোল পীগনি অদুগা থৌরম অদুদা আই.-এস.তি.ই.এম. পোর্তেলসু হৌদোক্কনি। থৌরম অদুদা কর্নাতকাগী মুখ্য মন্ত্রী শ্রী বি.এস. য়েদিয়ুরপ্পা অমসুং য়ুনিয়ন মিনিস্তর দা. হর্শ ভর্ধন য়াওনা শক্নাইরবা কয়ানা শরুক য়াগনি। চহী অসিগী ইন্দিয়া সাইন্স কংগ্রেস (আই.এস.সি.)কী থিম অসি “সাইন্স এন্দ তেক্নোলোজী : রুরেল দিবেলপমেন্ত”নি। থৌরম অসিদা নোবেল প্রাইজ ফংলবশিং, সাইন্তিস্তশিং, ইন্তেলেকচুয়েলশিং, একাদেমিসিয়ানশিং, পোলিসী মেকরশিং, রিসর্স তৌরিবশিং, মহৈরোইশিং অমসুং তোঙান তোঙানবা ইন্সতিত্যুসনশিংদগী মীহুৎশিং য়াওনা মীওই ১৫,০০০ হেনবনা শরুক য়ারবা য়ারি। থৌরম অসিগী মপুং ফাবা অকুপ্পা মরোল মোবাইল এপ্লিকেসন “ISC 2020 UASB”দগী ফংবা ঙমগনি। এপ্লিকেসন অসি গুগল প্লে স্তোরদা ফংগনি https://play.google.com/store/apps/details?id=com.indiansciencecongress&hl=en_IN
ওরিশাদা সাইক্লোন ফোনীনা শোকহনখ্রবা মফমশিং প্রধান মন্ত্রীনা নোংথক্তগী য়েংশিনখ্রে; ওইরক্লিবা ফিভম অদু য়েংশিনখ্রে

প্রধান মন্ত্রী শ্রী নরেন্দ্রা মোদীনা ঙসি ওরিশা রাজ্যদা ২০১৯গী মে থাগী তাং ৩দা লাকখিবা সাইক্লোন ফোনীনা মাংহন তাকহনখ্রবশিং নোংথক্তগী য়েংশিনখ্রে। প্রধান মন্ত্রীনা নোংথক্তগী পিপিলী, পুরী, কোনার্ক, নিমপারা অমসুং ভুবনেশ্বরগী ফিভম য়েংশিনখি। নোংথক্তগী য়েংশিনখিবা অদুদা প্রধান মন্ত্রীগা লোয়ননা রাজ্য অসিগী রাজ্যপাল প্রোফেসর গনেশী লাল, মুখ্য মন্ত্রী নবীন পতনায়ক অমদি পেত্রোলিয়ম অমসুং নেচরেল গ্যাসকী কেবিনেৎ মিনিস্তর শ্রী ধর্মেন্দ্র প্রধানসু শরুক য়াখি। নোংথক্তগী য়েংশিল্লবা মতুংদা প্রধান মন্ত্রীনা সাইক্লোন ফোনীনা মাংহন তাকহনবা অমদি মী কনবা অমসুং নৌনা খুন্দা লৈতাহন্নবগীদমক পায়খৎলিবা খোংথাংশিং অদুগীদমক কেন্দ্র অমসুং রাজ্যগী মকোকথোংবা ওফিসরশিংগা মীফম অমা পাংথোকখি। প্রধান মন্ত্রীনা ওরিশাদা পীবা য়াবা তেংবাং পুম্নমক পীগনি হায়না থাজবা পীখি। মহাক্না খুদক্কী ওইনা লুপা কোতি ১০০০ তেংবাং লাওথোকখি। শেনফম অসি ২০১৯গী এপ্রিল ২৯দা রাজ্য সরকারদা হান্ননা পীখ্রবা লুপা কোতি ৩৪১ অদুগী মথক্তনি। মহাক্না ইন্তর-মিনিস্ত্রিয়েল সেন্ত্রেল তীম অমনা থিজিল্লবা মতুংদা মখা তাবা তেংবাং পীগনি হায়না ৱাশকখি। ওরিশাগী প্রজাশিংগা লোয়ননা মহাক্না অমত্তা ওইবগী ওইবগী ৱাফম প্রধান মন্ত্রীনা ফোংদোকখি। কেন্দ্র সরকারনা খুদক্কী ওইবা তেংবাং ফংহনবতা নত্তনা রাজ্য অসিবু নৌহৌননা শেমগৎপগী থাজবসু থমখি। সাইক্লোন অসিনা মরম ওইদুনা লৈখিদবা মীগী মশিং য়াম্না হন্থহনখিবা অসিদা সেতেলাইতনা থারকপা মমী অমসুং অৱাংবা থাক্কী নোং-চিংগী ফিভম মাংজৌননা খঙহন্নবা তেক্নিকশিং য়াওনা তেক্নোলোজীনা লৌরিবা থৌদাং অদু প্রধান মন্ত্রীনা থাগৎপা ফোংদোকখি। প্রধান মন্ত্রীনা সাইক্লোন য়ৌরক্ত্রিঙৈ মাংওইননা মীওই লাখ ১০ হেন্না শাফগদবা মফমশিংদা হোংদোকহনখিনবগীদমক রাজ্য সরকারনা হোৎনখিবশিং অমদি মরিক চুম্না মাংজৌননা খঙহনখিবগীদমক আই.এম.দি.বু অখন্না থাগৎপা ফোংদোকখি। মহাক্না সমুদ্র মপানগী লমদমদা খুন্দারিবা মীওইশিং অমসুং ঙামীশিংগী তেংবাং অদুবুসু থাগৎপা ফোংদোকখি। প্রধান মন্ত্রীনা কেন্দ্র অমসুং রাজ্য সরকারশিংগী মরক্তা মতিক চানা তেংবাং পীনদুনা মীশি মিনা থোকপগী চাং হন্থহনখিবা অদুদসু অপেনবা ফোংদোকখি। মহাক মশামকসু সমুদ্র মপান্দা লৈবা রাজ্য অমগী মুখ্য মন্ত্রী অমা ওইরক্লবনা অসিগুম্লবা সাইক্লোন অসিনা কয়া য়াম্না মাংহন তাকহনবগে হায়বদু মহাক্না মমুৎ তানা খঙই হায়না প্রধান মন্ত্রীনা ফোংদোকখি। ইনফ্রাস্ত্রকচর, হাউজিং, ঙামীশিং অমদি লৌমীশিংদা থোকহনখিবা মাংহন তাকহনবা অমদি রাজ্যা অসিদা পীগদবা তেংবাংগী চাং য়েংশিন্নবগীদমক রাজ্য অসিদা কেন্দ্র সরকারগী তীম অমা লাক্লগনি হায়না প্রধান মন্ত্রীনা থাজবা পীখি। মহাক্না কেন্দ্র অমসুং রাজ্যগী ওফিসরশিংদা মৈ, তেলেকোম, রেলৱে শেমজিনবগী থবক পায়খৎতুনা অথুবা মতমদা মথৌ হৌহন্নবা পাওতাক পীখি। মহাক্না রোদ এন্দ সর্ফেস ত্রান্সপোর্ত মিনিস্ত্রীদসু অকায়-অতোই থোক্লবা লম্বী-থোং শেমজিনবগী খোংথাং লৌখৎনবা অমদি হিরম অসিদা রাজ্য সরকারদা পীবা য়াবা তেংবা পীনবসু খংহনখি। ইন্সুরেন্স কম্পেনিশিংনা খুদক্তা মখোয়গী ওবজাবরশিং থাদুনা ইচাওনা শোকহল্লবা লমদমশিংদা ক্রোপ ইন্সুরেন্সকা মরী লৈনবা লৌমীশিংগী ক্লেম ফংহন্দুনা অথুবা মতমদা মখোয়দা তেংবাং য়ৌহন্নবা পাওতাক পীখি। প্রধান মন্ত্রীনা নোংলৈ নুংশিৎ অদুনা মরম ওইদুনা লৈখিদ্রবশিংগী নক্নবা মরী-মতাশিংদা লুপা লাখ অনি অমদি ফিভম থিনা শোক্লবশিংদা লুপা লিশিং য়াঙ্খৈগী এক্স-গ্রেসিসা লাওথোকখি। অসিগুম্লবা অৱাবা মতম অসিদা কেন্দ্র সরকারনা ওরিশা রাজ্যগী মীয়ামগীদমক লেপ্লি হায়না প্রধান মন্ত্রীনা খাজবা পীখি।